SNNP มอบเงิน 2 แสนบ. หนุน “สมาคมกีฬายูยิตสูแห่งประเทศไทย” หลังคว้าเหรียญกลับไทย
SNNP มอบเงินสนับสนุน 200,000 บ. ให้สมาคมกีฬายูยิตสูแห่งประเทศไทย หลังคว้าเหรียญรางวัลจากการแข่งขันศึกชิงชนะเลิศยูยิตสู ครั้งที่ 5 ประเทศสหรัฐอาหรับเอมิเรตส์
4 พ.ย. 2564

นายวิโรจน์ วชิรเดชกุล รองกรรมการผู้จัดการอาวุโสสายงานธุรกิจในประเทศ และนางกิตติยา ชัยสถาพร ผู้ช่วยกรรมการผู้จัดการ บริษัท ศรีนานาพร มาร์เก็ตติ้ง จำกัด (มหาชน) หรือ SNNP เป็นตัวแทนมอบเงินสนับสนุนอย่างเป็นทางการ มูลค่า 200,000 บาทให้แก่ สมาคมกีฬายูยิตสูแห่งประเทศไทย หลังจากการทำผลงานยอดเยี่ยมสามารถคว้าเหรียญรางวัลจากการแข่งขันศึกชิงชนะเลิศยูยิตสู ครั้งที่ 5 ประเทศสหรัฐอาหรับเอมิเรตส์ เพื่อเป็นรางวัลพิเศษ และพร้อมให้การสนับสนุนนักกีฬาในการแข่งขันชิงแชมป์โลกครั้งต่อไป
 